[pic] | EVROPSKA KOMISIJA |

Bruselj, 23.9.2010

COM(2010) 497 konč.

POROČILO KOMISIJE EVROPSKEMU PARLAMENTU IN SVETU

3. FINANČNO POROČILO KOMISIJEEVROPSKEMU PARLAMENTU IN SVETU z dne EVROPSKI KMETIJSKI SKLAD ZA RAZVOJ PODEŽELJA (EKSRP)FINANČNO LETO 2009

SEC(2010) 1091

KAZALO

1. Proračunski postopek 3

1.1. Predhodni predlog proračuna za leto 2009 3

1.2. Predlog proračuna za leto 2009 3

1.3. Pisni predlog spremembe predhodnega predloga proračuna 2009 3

1.4. Druga obravnava Sveta 3

1.5. Sprejetje proračuna za leto 2009 3

2. Upravljanje odobritev 4

2.1. Upravljanje odobritev za prevzem obveznosti 4

2.1.1. Operativni programi EKSRP 4

2.1.2. Tehnična pomoč 4

2.2. Upravljanje odobritev plačil 4

2.2.1. Operativni programi EKSRP 4

2.2.2. Tehnična pomoč 4

3. Izvajanje proračuna EKSRP za leto 2009 4

3.1. Uvod 4

3.2. Spremembe programov EKSRP 4

3.3. Izvrševanje odobritev za prevzem obveznosti 4

3.3.1. Operativni programi EKSRP 4

3.3.2. Tehnična pomoč 4

3.4. Izvrševanje odobritev plačil 4

3.4.1. Operativni programi EKSRP 4

3.4.2. Tehnična pomoč 4

3.5. Analiza prijavljenih izdatkov po oseh in ukrepih 4

3.6. Stopnja izvajanja programov EKSRP 4

PRORAčUNSKI POSTOPEK

Predhodni predlog proračuna za leto 2009

Predhodni predlog proračuna (PPP) za leto 2009 je Komisija sprejela, proračunskemu organu pa je bil predložen 6. maja 2008. Predlog za Evropski kmetijski sklad za razvoj podeželja (EKSRP) iz poglavja 2 Finančnega okvira za obdobje 2007–2013 je predvidel 13 395 milijonov za odobritve za prevzem obveznosti in 9 842 milijonov za odobritve plačil.

Proračunska postavka | Odobritve za prevzem obveznosti (v EUR) | Odobritve plačil (v EUR) |

05.040501 (Programi za razvoj podeželja) | 13 373 504 584 | 9 832 000 000 |

05.040502 (Tehnična pomoč) | 21 913 625 | 9 900 000 |

Predlog proračuna za leto 2009

Svet je julija 2008 sprejel predlog proračuna za leto 2009. Odobrena sredstva za plačila za programe EKSRP so se v primerjavi s PPP zmanjšala za 115,0 milijona EUR.

Pisni predlog spremembe predhodnega predloga proračuna 2009

Komisija je oktobra 2008 sprejela pisni predlog spremembe št. 2 za PPP 2009. Čeprav se ta nanaša predvsem na EKJS, so se odobritve za programe EKSRP povišale zaradi dodatnega nakazila iz prvega stebra v zvezi z vinsko reformo, in sicer v višini 0,16 milijona EUR. Povišale so se tako odobritve za prevzem obveznosti kot tudi odobritve plačil.

Druga obravnava Sveta

Druga obravnava Sveta z dne 12.11.2008 ni zajemala nikakršne spremembe odobritev za EKSRP iz pisnega predloga sprememb PPP.

Sprejetje proračuna za leto 2009

Evropski parlament je proračun za leto 2009 sprejel na plenarnem zasedanju decembra 2008 in pri tem spremembe zneskov, ki so bile v zvezi s programi EKSRP predlagane na drugi obravnavi Sveta upošteval, kot sledi: odobritve za prevzem obveznosti je povišal za 249,8 milijona EUR, odobritve plačil pa je za 696,8 milijona EUR znižal.

Proračunska postavka | Odobritve za prevzem obveznosti (v EUR) | Odobritve plačil (v EUR) |

05.040501 (Programi za razvoj podeželja) | 13 623 504 584 | 9 135 331 205 |

05.040502 (Tehnična pomoč) | 21 913 625 | 9 900 000 |

UPRAVLJANJE ODOBRITEV

Upravljanje odobritev za prevzem obveznosti

Operativni programi EKSRP

Leta 2009 so odobritve za prevzem obveznosti iz prvotnega proračuna znašale 13,62 milijarde EUR. Ta znesek se je povišal (Sprememba proračuna št. 4) za 0,6 milijarde EUR, kot je bilo v skladu s prvim delom načrta za oživitev gospodarstva, kasneje pa se je znižal (Sprememba proračuna št. 10) za 0,25 milijarde EUR odobritev, ki jih proračunski organ zaradi nezadostne pravne podlage ni mogel izvesti. Iz tega sledi, da je končni skupni znesek, razpoložljiv za leto 2009, znašal 13,97 milijarde EUR.

Skupni znesek, namenjen za programe EKSRP za leto 2009, je znašal 13,72 milijarde EUR. Znesek v višini 252 milijonov EUR se je prenesel v leto 2010.

Upravljanje odobritev za prevzem obveznosti v letu 2009 – EKSRP | Proračunska postavka 05.040501 (zneski v EUR) |

Odobritve v začetku leta 2009 | 13 623 504 584 |

Sprememba proračuna št. 4 – Dodatna dodelitev sredstev v okviru evropskega načrta za oživitev gospodarstva | 600 000 000 |

Sprememba proračuna št. 10 – Preklic odobritev, ki jih ni bilo mogoče izvesti | -249 840 000 |

Razpoložljive odobritve v letu 2009 | 13 973 664 584 |

Odobritve, uporabljene v letu 2009 | 13 721 634 827 |

Neuporabljeni zneski na koncu leta 2009 – Prenos v leto 2010 | 252 029 757 |

Tehnična pomoč

V skladu z 2. odstavkom člena 69 Uredbe Sveta (ES) št. 1698/2005 se 0,25 % sredstev iz podpore Skupnosti za razvoj podeželja nameni tehnični pomoči za Komisijo. V proračunu za leto 2009 je temu namenjen znesek znašal 21,9 milijona EUR. Ob koncu leta 2009 je končni znesek znašal 5,1 milijona EUR.

Upravljanje odobritev plačil

Operativni programi EKSRP

Leta 2009 so prvotne odobritve plačil znašale 9,91 milijarde EUR, od katerih je 9,1 milijarde prišlo iz izglasovanega proračuna, 775 milijonov EUR pa je bilo naprej prenesenih odobritev iz leta 2008. Decembra se je zaradi spremembe proračuna št. 10 znesek znižal za 1,65 milijarde EUR, saj je bilo treba upoštevati napovedi plačil, ki so jih države članice predložile septembra. Posledično so odobritve plačil, razpoložljive za proračunsko leto 2009, znašale 8,26 milijarde EUR.

Skupni znesek, izplačan državam članicam za programe EKSRP za leto 2009, je znašal 8,21 milijarde EUR.

Upravljanje odobritev plačil v letu 2009 – EKSRP | Proračunska postavka 05.040501 (zneski v EUR) |

Odobritve v začetku leta 2009 | 9 135 331 205 |

Odobrena sredstva, prenesena iz leta 2008 | 774 864 326 |

Sprememba proračuna št. 10 – Znižanje odobritev plačil zaradi revidiranih napovedi držav članic | -1 650 000 000 |

Razpoložljive odobritve v letu 2009 | 8 260 195 531 |

Odobritve, uporabljene v letu 2009 | 8 209 373 256 |

Neuporabljene odobritve na koncu leta 2009 | 50 822 275 |

Tehnična pomoč

V proračunu za leto 2009 je bil odobritvam plačil namenjen znesek v višini 9,9 milijona EUR. Ob koncu leta je končni znesek za plačila znašal 3,7 milijona EUR.

IZVAJANJE PRORAčUNA EKSRP ZA LETO 2009

Uvod

Finančno leto 2009 je v glavnem predstavljalo prehod med začetno fazo odobritve in začetkom programov za razvoj podeželja (vključno s plačili predplačil) ter fazo, v kateri večina programov preide v svoj ustaljen tempo. Vendar pa se je ta prehod nekoliko upočasnil zaradi gospodarske krize, ki je pri državah članicah oslabila sposobnost zagotavljanja nacionalnega sofinanciranja, verjetno pa so zaradi nje tudi upravičenci začeli bolj odlašati s prevzemanjem obveznosti, pozne odobritve nekaterih programov ter zaradi pomanjkanja predhodnih izkušenj nekaterih držav članic pri izvajanju programov za razvoj podeželja.

Naslednji omembe vreden element, ki je zaznamoval finančno leto 2009, je proces ponovnega načrtovanja, ki je sledil odobritvi pregleda reforme SKP in evropskemu načrtu za oživitev gospodarstva.

Spremembe programov EKSRP

V letu 2009 je prišlo do 132 sprememb pri programih za razvoj podeželja (PRP), načrtovanih za obdobje 2007–2013: 76 s postopkom priglasitve in 56 s sklepom Komisije na podlagi pozitivnega mnenja Odbora za razvoj podeželja. Od slednjih 56 sprememb jih je bilo 49 odobrenih v okviru pregleda reforme SKP in evropskega načrta za oživitev gospodarstva. Število programov, ki se je spremenilo (skupno 88), in kompleksnost pripravljalnega dela ter pogajanj sta botrovala temu, da leta 2009 niso bile odobrene vse spremembe v zvezi s pregledom reforme SKP in evropskim načrtom za oživitev gospodarstva Sklepi Komisije v zvezi s preostalimi 39 programi so bili sprejeti v začetku leta 2010, zato je tudi biloza 252 milijonov EUR odobritev za prevzem obveznosti prenesenih iz leta 2009 v 2010.

Izvrševanje odobritev za prevzem obveznosti

Operativni programi EKSRP

Spodnja tabela po državah članicah prikazuje zneske, ki so jim bili dodeljeni v letu 2009, in letne razdelitve zneskov, ki jih določa Odločba Komisije št. 636/2006 (sprememba s konca oktobra 2009 je ob koncu leta še vedno v veljavi).

Leta 2009 so razpoložljive odobritve za prevzem obveznosti za programe EKSRP znašale 13,97 milijarde EUR, dodeljeni znesek pa 13,72 milijarde EUR. Preostalih 252 milijonov EUR se sklada s programi, za katere spremembe v zvezi s pregledom reforme SKP in evropskim načrtom za oživitev gospodarstva niso bile odobrene pred koncem leta. Te odobritve so se prenesle na leto 2010 in se v skladu z rokom uporabile do 31. marca 2010. Tako noben znesek, namenjen programom za razvoj podeželja, ni bil izgubljen.

[pic]

Tehnična pomoč

Spodnja tabela prikazuje odobritve za prevzem obveznosti za tehnično pomoč, uporabljeno leta 2009. Najpomembnejši del se navezuje na Evropsko mrežo za razvoj podeželja.

[pic]

Izvrševanje odobritev plačil

Operativni programi EKSRP

Proračun za leto 2009 je za odobritve plačil, vključno s prenosom iz leta 2008, namenjal 9,91 milijarde EUR. Sprememba proračuna št. 10 je decembra ta znesek znižala za 1,65 milijarde EUR, zaradi česar so odobritve za to leto na koncu znašale 8,26 milijarde EUR.

Ob koncu leta 2009 je končni znesek plačil za programe EKSRP znašal 8,21 milijarde EUR. Razlika med odobritvami za to leto (8,26 milijarde EUR) in skupnega plačanega zneska je 51,2 milijona EUR, kar pomeni za 0,6 % premajhno izvrševanje.

Spodnja tabela prikazuje razdelitev tega zneska po obdobjih za prijavljanja:

[pic]

Povračilo stroškov iz 3. četrtine leta 2009 je bilo za 6 programov EKSRP ob koncu leta popolnoma ali delno ustavljeno, saj so bile odobritve za prevzem obveznosti za te programe popolnoma izčrpane zaradi plačil predhodnih zahtevkov. Spodnja tabela prikazuje omenjenih 6 programov EKSRP in ustrezne zneske Plačilo je moralo počakati, dokler niso postale na voljo odobritve za prevzem obveznosti za leto 2010.

[pic]

Mesečna potrošnja odobritev plačil skozi celo leto (od januarja do decembra 2009) je predstavljena v spodnjem grafikonu. Obnašanje potrošnje odraža roke za prijavo plačilnih deklaracij (31. januar, 30. april, 31. julij in 10. november za zahtevke za plačila iz 4. četrtine 2008, 1. četrtine 2009, 2. četrtine 2009 in 3. četrtine 2009).

[pic]

V naslednji tabeli je prikazano, kako je Komisija razdelila plačila zneskov po državah članicah in po obdobjih prijavljanja plačilnih deklaracij v proračunskem letu 2009. Zadevna obdobja prijavljanja so od 16. oktobra do 31. decembra 2008 (4. četrtina 2008), od 1. januarja 2009 do 31. marca 2009 (1. četrtina 2009), od 1. aprila 2009 do 30. junija 2009 (2. četrtina 2009) in od 1. julija 2009 do 15. oktobra 2009 (3. četrtina 2009).

Zneski v stolpcih za 2. četrtino 2008 in 3. četrtino 2008 spodnje tabele se nanašajo na tiste programe EKSRP, ki so svoje odobritve za prevzem obveznosti za leti 2007 in 2008 izčrpali in so morali počakati do leta 2009, da so povračilo stroškov dobili iz novih odobritev za leto 2009.

[pic]

Znesek, izplačan za leto 2009, 8,21 milijarde EUR, se nanaša samo na povračila stroškov, saj je bilo vse predvideno predhodno financiranje že plačano v letih 2007 in 2008.

Tabela na naslednji strani za vsako državo članico prikazuje primerjavo med letoma 2008 in 2009 po plačilih, namenjenih programom EKSRP. V primerjavi z letom 2008 so vmesna plačila leta 2009 narasla za 35,4 % (8,21 milijarde proti 6,06 milijarde EUR), medtem ko je skupni znesek upadel za -3,9 % (8,21 milijarde proti 8,54 milijarde EUR), saj je bil zadnji del predhodnega financiranja izplačan že leta 2008.

[pic]

Tehnična pomoč

V proračunu za leto 2009 je odobritvam plačil namenjen znesek v višini 9,9 milijona EUR. Naslednja tabela predstavlja plačila za tehnično pomoč s skupnim zneskom 3,7 milijona EUR. Najpomembnejši del se navezuje na Evropsko mrežo za razvoj podeželja.

[pic]

Analiza prijavljenih izdatkov po oseh in ukrepih

Spodnja tabela prikazuje prijavljene zahtevke za plačilo po državah članicah in po oseh/ukrepih v zvezi z razvojem podeželja v letu 2009 (od 4. četrtine 2008 do 3. četrtine 2009), od 2007 do 2009 (od 4. četrtine 2006 do 3. četrtine 2009), prav tako pa finančne načrte za programe EKSRP (2007–2103; EU 27).

V letu 2009 so izdatki še vedno nakopičeni predvsem v 2. osi (57,8 %), sledi pa ji 1. os z 32 %, 3. os s 4,4 % in 4. os z 1,1 %. Ta porazdelitev se še vedno znatno razlikuje od tiste iz finančnih načrtov za obdobje 2007–2013 (33,6 %, 44,4 %, 13,3 % in 5,9 % v tem vrstnem redu za osi od 1 do 4).

Ukrepi iz 2. osi so v glavnem povezani z letnimi plačili (npr. kmetijsko-okoljski ukrepi), medtem ko se 1. in 3. os nanašata na večletne ukrepe, ki zahtevajo daljše postopke za odobritev in izvedbo (npr. naložbeni projekti).

V primerjavi s povprečjem za prva 3 leta (2007–2009) so bili izdatki v letu 2009 bolj enakomerni med osmi in višine izdatkov so si med različnimi osmi bližje kot je to v finančnem načrtu. 2. os, na primer, upade s 75,0 % v letu 2008 na 57,8 % v letu 2009, medtem ko 1. os naraste z 21,3 % v letu 2008 na 32,0 % v 2009.

[pic]

Stopnja izvajanja programov EKSRP

Grafikon na naslednji strani predstavlja stopnjo finančnega izvajanja programov za razvoj podeželja (od začetka leta 2009, vključno s 4. četrtino 2009), v primerjavi z odobritvami med 2007–2009. Povprečna stopnja finančnega izvajanja EKSRP za vse programe znaša 68,4 %.

Grafikon prikazuje, da je večina držav članic porabila več kot 50 % odobritev iz obdobja 2007–2009.

Poleg tega raven prijavljenih izdatkov v 3 državah članicah presega odobritve iz obdobja 2007–2009 in razliko je bilo treba pokriti s svežimi odobritvami iz leta 2010.

[pic]